CELEX: C2005/045/47
Language: el
Date: 2005-02-19 00:00:00
Title: Απόφαση του Πρωτοδικείου, της 7ης Δεκεμβρίου 2004, στην υπόθεση T-240/02, Koninklijke Coöperatie Cosun UA κατά Επιτροπής των Ευρωπαϊκών Κοινοτήτων («Γεωργία — Κοινή οργάνωση της αγοράς — Ζάχαρη — Οφειλόμενο ποσό για ζάχαρη τύπου Γ που διατέθηκε στην εσωτερική αγορά — Δασμός — Αίτηση διαγραφής — Ρήτρα επιείκειας του άρθρου 13 του κανονισμού (ΕΟΚ) 1430/79 — Έννοια των εισαγωγικών και εξαγωγικών δασμών — Αρχές της ισότητας και της ασφάλειας δικαίου — Επιείκεια»)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/21
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 7ης Δεκεμβρίου 2004
   στην υπόθεση T-240/02, Koninklijke Coöperatie Cosun UA κατά Επιτροπής των Ευρωπαϊκών Κοινοτήτων (1)
   
   («Γεωργία - Κοινή οργάνωση της αγοράς - Ζάχαρη - Οφειλόμενο ποσό για ζάχαρη τύπου Γ που διατέθηκε στην εσωτερική αγορά - Δασμός - Αίτηση διαγραφής - Ρήτρα επιείκειας του άρθρου 13 του κανονισμού (ΕΟΚ) 1430/79 - Έννοια των εισαγωγικών και εξαγωγικών δασμών - Αρχές της ισότητας και της ασφάλειας δικαίου - Επιείκεια»)
   (2005/C 45/47)
   Γλώσσα διαδικασίας: η ολλανδική
   Στην υπόθεση T-240/02, Koninklijke Coöperatie Cosun UA, με έδρα την Breda (Κάτω Χώρες), εκπροσωπούμενη από τους Μ. Slotboom, N. Helder και J. Coumans, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: X. Lewis, επικουρούμενος από τον F. Tuytschaever, δικηγόρο, με τόπο επιδόσεων στο Λουξεμβούργο), με αντικείμενο αίτηση περί ακυρώσεως της αποφάσεως REM 19/01 της Επιτροπής, της 2ας Μαΐου 2002, με την οποία απορρίφθηκε ως απαράδεκτη η αίτηση διαγραφής δασμών, την οποία υπέβαλε το Βασίλειο των Κάτω Χωρών για λογαριασμό της προσφεύγουσας, το Πρωτοδικείο (πέμπτο τμήμα), συγκείμενο από τους P. Lindh, πρόεδρο, R. García-Valdecasas και K. Jürimäe, δικαστές, γραμματέας: J. Plingers, υπάλληλος διοικήσεως, στις 7 Δεκεμβρίου 2004 εξέδωσε απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Η προσφεύγουσα φέρει τα δικά της έξοδα, καθώς και αυτά της Επιτροπής.
            
         
      (1)  EE C 247 της 12.10.2002